Daddy K

Akpojivi Joel Onoriode (anajulikana pia kama Daddy K; alizaliwa 19 Aprili 1989) ni mchoraji wa Nigeria anayeishi Dubai. 

 Maisha ya Awali 
Joel Onoriode alizaliwa tarehe 19 Aprili 1989 katika jimbo la Delta State, nchini Nigeria. Alipata elimu ya msingi katika Shule ya Msingi ya Samrute iliyoko Ovwian, Warri, na baadaye aliendelea na elimu ya sekondari katika Shule ya Sekondari ya Ovwian. Mnamo mwaka 2013, alitunukiwa shahada ya kwanza ya Sanaa Nzuri na Sanaa Tumia kutoka Chuo Kikuu cha Jimbo la Delta (Delta State University).

Joel ni mmiliki wa kampuni ya Finishing Glance Limited na mkurugenzi mkuu wa Porsh and Glance General Trading, kampuni yenye makao yake Dubai, Falme za Kiarabu. Anajulikana pia kwa shughuli zake za kutoa misaada kwa jamii, ambapo mwaka 2019 alitunukiwa Tuzo ya Huduma za Kibinadamu (Humanitarian Service Award) kutoka kwa taasisi ya MC Orange Foundation.

 Kazi 
Kazi za sanaa za Onoriode zimejikita katika sanaa mchanganyiko (mixed media) na michoro ya penseli, ambapo hutumia rangi, umbile na alama (symbolism) kuwasilisha ujumbe wake wa kisanaa. Kazi yake ya kwanza ya sanaa iliibuliwa mwaka 2008, ikiangazia ukosefu wa miundombinu na teknolojia katika baadhi ya maeneo ya Afrika.

 Maonyesho 
Kwa kushirikiana na Art Smiley Gallery ya Dubai, Onoriode ameshiriki katika maonyesho ya pamoja ya sanaa nchini humo, ikiwemo maonyesho ya toleo la sita la World Art Dubai. Baadhi ya kazi zake zilizowekwa katika maonyesho hayo ni pamoja na:
 Dubai Frame
 World Pandemic
 Brothers Keeper
 Music Lives Forever
 Technology is the New Learning
 All Races Are Equal

Marejeo

Jamii:wachoraji wa Nigeria
jamii:waliozaliwa 1989
jamii:watu walio hai
jamii:WikiMonthly Edit-a-thon Kilimanjaro